**Cofnodion Cyfarfod Cyffredinol o Gyngor Cymuned Llanfihangel Aberbythych a gynhaliwyd ar 14 Ionawr 2019 yn Neuadd yr Eglwys Gelli Aur am 7 o’r gloch**

**PRESENNOL:** Y Cynghorwyr M. Trevor (Cadeirydd), B. John, J. Roberts, J. Thomas, A. James,
T. Stephens, M. Williams, C. Campbell, M. Digby.

Hefyd yn bresennol: M. Jenkins (Clerc)

**242. SYLWADAU AGORIADOL Y CADEIRYDD**

Dymunodd y Cadeirydd, y Cyng. M. Trevor, Flwyddyn Newydd Dda i bawb, a chroesawodd y Cyng. T. Stephens yn ôl yn dilyn ei salwch diweddar.

**243. YMDDIHEURIADAU AM ABSENOLDEB:** Y Cyng. Ll. Thomas ac E. Hopkins.

**244. DATGANIADAU O DDIDDORDEBAU PERSONOL:** Dim.

**245. MATERION PLISMONA:** Gan nad oeddRoger Anthony, y Swyddog Cefnogi Cymuned, yn bresennol, nid oedd adroddiad ar gael.

**246. COFNODION:** Cadarnhawyd cofnodion y cyfarfod a gynhaliwyd ar26Tachwedd 2018 fel rhai cywir, heblaw am nodi bod y Cyng. Arwel James hefyd yn bresennol.

**247. MATERION YN CODI**

**A476** – Nid oedd unrhyw wybodaeth bellach ar gael ynghylch y pant yn y ffordd ger Llether Garw.  Roedd y Clerc wedi riportio’r mater i Gyngor Sir Gâr.

**Carafán** – Milo – Roedd neges ebost wedi dod i law gan Gyngor Sir Gâr yn nodi bod y perchennog yn defnyddio’r garafán yn unig i bwrpas storio offer a bwyd anifeiliaid. Gwnaed y sylw nad oes gan berchennog y garafán unrhyw anifeiliaid. Y Clerc i roi gwybod i Gyngor Sir Gâr a gofyn am i hysbysiad gorfodi gael ei gyhoeddi. Ni chafwyd cadarnhad a oedd y garafán wedi cael ei chysylltu’n ddiweddar i gyflenwadau trydan a dŵr ai peidio.

**A476** – Pant yn y ffordd ger Llether Garw: nid oedd unrhyw waith wedi cael ei wneud. Y Clerc i fynd ar ôl Cyngor Sir Gâr i ofyn am yr wybodaeth ddiweddaraf.

**Atalfa Ddiogelwch** – Roedd y wal wedi cael ei hailgodi yn ystod yr wythnos ddiwethaf, a nodwyd siom ynghylch y ffaith er bod atalfa ddiogelwch yn rhan o’r eitemau y gofynnir i Gyngor Sir Gâr amdanynt, nid yw’r cyllid ar gael ar hyn o bryd. Bydd yr ardal yn parhau i gael ei monitro’n fisol.

**Coed wedi gor-dyfu** – Mae yna sawl ardal lle ceir coed/canghennau wedi gor-dyfu. Cadarnhaodd y Clerc ei bod wedi anfon gair at Gyngor Sir Gâr i riportio’r coed wedi gor-dyfu gyferbyn ag Eglwys Carmel, rhwng Heol y Gat a Heol Maesybont, a Heol y Capel, Carmel. Nododd y Cyng. J. Roberts fod y canghennau ar Old Coach Road, Gelli Aur, bellach wedi cwympo i ffwrdd. Y Clerc i anfon llythyr arall at Gyngor Sir Gâr.

**Byrddau’r Cadeiryddion** – Nid yw’r cwmni yn Abertawe bellach yn bodoli, ond roedd y clerc wedi cael rhif ffôn crefftwr arall i wneud y gwaith. Byddai’r gost yn debygol o fod oddeutu £100 y bwrdd. Penderfynwyd felly fwrw ymlaen i ddiweddaru’r tri bwrdd.

**Heol Maesybont** – Oherwydd nad oedd Roger Anthony, y Swyddog Cefnogi Cymuned, yn bresennol, nid oedd rhagor o wybodaeth ar gael ynghylch y preswylwyr sy’n parcio ar y palmant.

**Cynnal a chadw ffyrdd** – Y Clerc i fynd ar ôl Cyngor Sir Gâr ynghylch y gwaith ffordd sydd angen ei wneud rhwng Heol y Ffynnon i Bryndu Maesybont, ac o Gefnbyrach i Temple Bar.

**248. MATERION Y CYNGOR SIR**

**Diffibriliwr** – Adroddodd y Cyng. C. Campbell fod Cyngor Cymuned Llangathen wedi talu £810 ynghyd â TAW am eu diffribriliwr hwy, sy’n debyg iawn i’r prisiau roedd y Clerc wedi eu cael gan Calonnau Cymru a Sefydliad Prydeinig y Galon.

Roedd preswylwyr Parc Marlais wedi gofyn i berchennog Parc Marlais a fyddai’n fodlon gosod diffibriliwr, ond roedd wedi gwrthod. Y rheswm a roddwyd oedd nad oedd y perchennog yn dymuno derbyn cyfrifoldeb am yr offer na’r gwaith cynnal a chadw arno.

**Ysgol Newydd Gorslas** –Mae yna beth oedi wedi bod yn y gwaith. Mae’n annhebygol iawn bellach y bydd yr ysgol yn barod i’w hagor ym mis Medi.

**Cyllideb** – Trefnwyd i gynnal cyfarfod ar 22 Ionawr 2019 i drafod y gyllideb arfaethedig. Rhagwelwyd y byddai angen gwneud arbedion mawr, a bod cynnydd yn Nhreth y Cyngor yn debygol.

**Trafnidiaeth yng Nghefn Gwlad** – Roedd Llywodraeth Cynulliad Cymru wedi darparu cymhorthdal fel bod modd cadw’r rhan fwyaf o deithiau Morris Travel.

**249. GOHEBIAETH**

Llythyr oddi wrth Mrs C. Horne yn cydnabod derbyn cyfraniad o £50 am goeden Nadolig.

Treialon Cŵn Defaid Cenedlaethol Cymru – cais am gyfraniad (cyfarfod nesaf).

Catalog Hags – nodwyd.

Cyngor Sir Gâr – Ymgynghoriad Cyllideb 2019–2011 [2021??] – nodwyd.

**250. CYNLLUNIO**

E38214 Cais am estyniad i Golwg y Môr, Heol Maesybont, Gorslas – dim gwrthwynebiad.

**251. TALIADAU A CHYFRIF BANC**

Cymeradwywyd y taliadau canlynol:

£110.00 Cyllid a Thollau EM, Ionawr

Cyfrif Banc £12,307.44 CR

Nodwyd fod taliad praesept wedi dod i law ar 31.12.2018, sef £5,833.33.

Cyflwynodd y Clerc gofnod diweddar o wariant yn erbyn y gyllideb. Penderfynwyd derbyn hyn fel cofnod cywir. Trafodwyd praesept 2019/20 yn fanwl. Nid oedd unrhyw gynlluniau ar gyfer gwariant sylweddol ychwanegol, felly penderfynwyd cadw’r praesept at yr un lefel, sef £17,500. Y Clerc i gyflwyno’r ffurflenni i Gyngor Sir Gâr.

**252. UNRHYW FATER ARALL / CWESTIYNAU**

**Llyn Pantllyn** –Adroddodd y Cyng. T. Stephens fod dwy goeden gyferbyn â’r llyn yn Llandybïe (ger yr hen fynedfa i’r gwaith calch) mewn cyflwr hynod o beryglus; cawsant eu difrodi gan y gwynt ac maent bellach yn pwyso yn erbyn rhai o’r cêblau uchel. Y Clerc i adrodd ar hyn fel mater o frys.